title: Fattullayeva Mahzuna Maqsud qizi - Buxoro davlat universitetining pedagogika instituti pedagogik ta
text: 554
  O‘zbek xalqining boy madaniy me’rosi bo‘lmish xalq og‘zaki ijodi
  namunalari kichik maktab yoshidagi kitobxonlar uchun ulkan ma’naviy-ma’rifiy
  manba hisoblanadi. Xalq ertaklari bu o‘rinda alohida ahamiyatga ega. Mana shu
  asarlar yordamida o‘quvchilarda tarbiyaviy jihatlarni takomillashtirib borish zarur.
  Epik janrga mansub badiiy asarlarni o‘qish o‘tilgan asar yuzasidan suhbat,
  viktorinalar o‘tkazish, asarni tahlil qilish, g‘oyasini ochib berish, qahramonlarning
  xatti-harakatlarini muhokama qilish; bular asosida vatanparvarlik, do‘stlik,
  mehnatsevarlik, insonparvarlaik g‘oyalarini o‘quvchilar ongiga singdirib borish
  zarur. Badiiy asar ustida ishlash va uning asosiy bosqichlarini belgilashda
  o‘qituvchi badiiy asarning san’at asari sifatida o‘ziga xos xususiyatlari va
  o‘quvchilaming tayyorgarlik darajasini nazarda tutadi. Badiiy asarda barcha
  qismlar (g‘oyaviy asos, kompozitsiya, syujet, tasviriy vositalar) o‘zaro bog‘liq
  bo‘ladi. Syujet rivoji asosida asar qahramonlarining yangi-yangi qirralari ochila
  boradi. Bu xususiyatlar asar ustida ishlashda uni yaxlit o‘qish va idrok etishni talab
  etadi. O‘quvchilarni badiiy asar ustida ishlashga o‘rgatish ularda adabiy-estetik
  tahlil malakasini shakllantirish va o‘stirish orqali ta’lim-tarbiya berishni nazarda
  tutadi. Asar matnini tahlil qilish muallif fikrini, hissiyoti va xulosalarini
  tushunishga yordam beradi, asarda ifoda etilgan voqealarga munosabat uyg‘otadi.
  Asar tahlili o‘qituvchidan o‘quvchilar faoliyatini ma’lum maqsadiga yo‘naltirishni
  taqazo qiladi. Darsda keng muhokama qilingan bunday epik tur namunalari;
  hikoya ertak rivoyat namunalari o‘quvchilarning mustaqil kitobxonlikka bo‘lgan
  qiziqishi oshishiga yordam beradi.
  Xulosa qilib aytganda, epik turga mansub asarlarni o‘quvchilar birgalikda
  o‘qiydilar hamda mushohada yuritishni o‘rganadilar. O‘quvchilar bevosita
  o‘qituvchi rahbarligida epik turga mansub janrining kompozitsion va badiiy
  xususiyatlarini, g‘oyaviy-mavzuviy dolzarbligini tushunib oladilar.